**ივანე ჯავახიშვილის სახელობის თბილისის სახელმწიფო უნივერსიტეტის**

**იურიდიული ფაკულტეტი**

**სამეცნიერო კვლევებისა და განვითარების სამსახური**

**სტუდენტთა სამეცნიერო კონფერენცია**

**(2013–2014 სასწავლო წელი)**

**კონფერენციის ინსტრუქცია**

1. სტუდენტთა სამეცნიერო კონფერენციის მიზანია სტუდენტთა სამეცნიერო პოტენციალის წარმოჩენა და განვითარება.
2. სტუდენტთა სამეცნიერო კონფერენციის ჩატარებას უზრუნველყოფს სამეცნიერო კვლევებისა და განვითარების სამსახური.
3. კონფერენციაში მონაწილეობა შეუძლიათ ბაკალავრიატისა და მაგისტრატურის სტუდენტებს.
4. კონფერენციაში მონაწილეობის მიღების მსურველი წარმოადგენს განაცხადს – პირად მონაცემთა ფორმასა (დანართი A) და საკონფერენციო თემის მოკლე ანოტაციას (დანართი B).
5. წარმოდგენილი განაცხადი განიხილება განაცხადის შეფასების კრიტერიუმების (დანართი C) მიხედვით.
6. ანოტაცია წარმოდგენილ უნდა იქნეს როგორც ელექტრონული (lawconference@tsu.ge), ისე ბეჭდური სახით (თსუ II კორპუსი, ოთახი N124). ხელნაწერი არ მიიღება. მოცულობა არ უნდა აღემატებოდეს A4–ის ფორმატის თაბახის ოთხ ფურცელს.
7. კონფერენციის პირველი ტური ჩატარდება მიმართულებების მიხედვით (სექციური ტური). ავტორებმა უნდა წარმოადგინონ 10–15 წუთიანი მოხსენებები ზეპირი გამოსვლის სახით (შესაძლებელია Power Point-ის სლაიდების გამოყენება).
8. კონფერენციის დასკვნით ტურში მონაწილეობას მიიღებენ სექციური ტურის შედეგად შერჩეული საუკეთესო ნაშრომთა ავტორები (მათ შეუძლიათ განაცხადში წარმოდგენილი თემა გააფართოონ არა უმეტეს A4–ის ფორმატის თაბახის 8 ფურცლისა).
9. სამეცნიერო ნაშრომის შეფასებას ახდენს იურიდული ფაკულტეტის დეკანის ბრძანებით დამტკიცებული იურიდიული ფაკულტეტის პროფესორებისა და მოწვეულ ექსპერტთა კომისია.
10. სამეცნიერო ნაშრომის შეფასების კრიტერიუმებია: თემის აქტუალობის წარმოჩენა და მიღებული შედეგების დასაბუთება – 10 ქულა; თავისუფალი აზროვნება და დასკვნების გაკეთების უნარი – 10 ქულა; პრეზენტაციისა და დისკუსიის წარმოების უნარი – 10 ქულა; ნაშრომის ტექნიკური შეფასება (დაცულია თუ არა სტრუქტურის ლოგიკური ხაზი და ციტირება).
11. დასკვნითი ტურის მონაწილეებს გადაეცემათ დიპლომები.

დანართი A.

**განაცხადი (სტუდენტის პირადი მონაცემების ფორმა)**

სახელი, გვარი:

თემის სათაური:

მიმართულების დასახელება:

სასწავლო სემესტრი:

მისამართი:

ტელეფონის ნომერი:

ელ. ფოსტის მისამართი:

ხელმძღვანელის სახელი და გვარი, სამეცნიერო ხარისხი:

მიგიღიათ თუ არა მონაწილეობა სტუდენტურ სამეცნიერო კონფერენციაში:

დანართი B.

**საკონფერენციო თემის მოკლე ანოტაცია**

 საკონფერენციო თემის მოკლე ანოტაცია წარმოადგენს კონკრეტულ თემაზე სამეცნიერო კვლევის გეგმას, სადაც მოკლედ უნდა იყოს გადმოცემული საკონფერენციო თემის მთავარი თეზისები. სასურველია იყოს მითითება კვლევის მეთოდებზე და საკითხის აქტუალობასა და მნიშვნელობაზე.

 განაცხადი უნდა შეიცავდეს მითითებას გამოყენებულ ბიბლიოგრაფიაზე.

დანართი C.

**განაცხადის შეფასების კრიტერიუმები**

განაცხადი შეფასდება შემდეგი კრიტერიუმებით:

* თემის გეგმის ლოგიკური სტრუქტურა და დასაბუთებულობა
* თემის მთავარი თეზისი
* საკითხის მნიშვნელობა და თქვენებური ხედვა, პრობლემის გადაჭრის გზები
* არგუმენტაცია
* კვლევის მეთოდები
* გამოყენებული ლიტერატურა

თითეული კრიტერიუმი შეფასდება 5 ქულიანი სისტემით